NEVENKA VIDEK

PISMO IZ ZELENGRADA

Poznajete modru šumu

Zlatna sunca uvijek punu.

Punu cvijeća, punu ptica,

Skakutavih vjeverica,

Krošnja šumnih kao more

Kad je vjetri rašumore…

Tu u šumskoj modroj sjeni

Zelengrad se tih zeleni.

Zvijezde, ptice u njem žive –

Crvenperke, zebe sive…

Svakog jutra s grana bora

Zvone glasi ptičjeg zbora.

Netko sjedi, netko radi:

Poštar zeko kupus sadi.

Zečići mu beru cvijeće,

Zečica već tortu peče.

Krojač lisac šije hlače

Lija zove na kolače.

Vjeverice kavu piju

Kraj dupljice leđa griju.

Crni vuk se grmljem šeta

Divlja svinja knjigu čita.

Pred kućicom mrkog mede

Medvjedići gladni sjede.

Medvjed Mrkan crva cijepa,

Medvjedica djeci tepa:

„Već se ručak fini kuha

Prijat će vam krepka juha.“

Noću sniva šuma plava

U krilu joj mjesec spava,

Brbljiv vjetar lišće krije

Srebrn potok s njim se smije…

Ali jutros iznenada

Drhti srce Zelengrada.

Tek što zora stijenj upali,

Ražalošćen gavran javi:

„Bolestan je potok plavi.“

[](http://www.google.hr/imgres?imgurl=http://www.gkc-petrinja.hr/biblosam/slikekorica/djecja_pismo_iz_zelengrada.jpg&imgrefurl=http://www.igre123.net/forum/tema/lektire(slike)/22365/2&h=191&w=160&tbnid=FRl9FGbnGJsXcM:&zoom=1&docid=d_1nQ7RVEF61tM&itg=1&ei=ocThVK78Bs7ePdi_gKgO&tbm=isch&ved=0CCAQMygEMAQ)

Naslutio velik jad

Probuđeni Zelengrad.

Ustale su ptice, zvijeri,

Cijela šuma zatreperi…

Zaplakala kukavica,

Trče mravi, pčele lete,

Oštrih osa krenu čete.

Iz brloga ispod brijega

Pospani se medvjed gega,

Divlja svinja za njim juri

Mladunče se uz nju žuri.

Hita lija i vuk crn,

Naletjeli na skrit trn.

Vuk je odro kudrav rep,

A lisica kaput lijep.

Već su blizu miš, mišica,

Stara žaba i lasica,

A za njima Puž Puzigor

Dopremio pužji zbor.

U šikari svu u draču

Susreli su i kornjaču.

Jež već čeka na obali

Ježići su uz njega stali.

„Što je, što je?“

Svi zaviču.

ZELENA ŠUMA ZELENGRADA

[](http://www.google.hr/imgres?imgurl=http://osnovnaskolakrk.hr/malinska/wp-content/uploads/zelengrad.jpg&imgrefurl=http://osnovnaskolakrk.hr/malinska/?page_id=4050&h=400&w=533&tbnid=EMmJ5smxzTWcqM:&zoom=1&docid=9nVwmC2jAl2oEM&itg=1&ei=UsjhVMLaAcX6PPCQgYAP&tbm=isch&ved=0CA8QMygHMAc4ZA)

„Što se zgodi potočiću?“

Zašto više bistar nije,

U trbuhu što li krije?“

Mutna oka potok jeca

Njegova se guše djeca.

Srebrorepke ribe male

U strahu su isplivale…

Pastrva se uvis baci,

Na sve strane bježe raci.

Iznemogli natrag puze

U očima kriju suze:

„Kućica nam sa svih strana

U vodi je zatrpana.“

Tad se začu bolan jauk

Tiho plače vodenpauk:

„Nema traga paučići,

Nestala je u bujici.“

Žabići mu svi su mali

Negdje sami otplivali“,

Uzdahnula tužno žaba.

„Za plivanje ja sam slaba.

Potočića žao mi je

Nije blistav kao prije.“

Brzonožac potok stenje

Do obale on se penje,

[](http://www.google.hr/imgres?imgurl=http://os-ikrsnjavi-zg.skole.hr/upload/os-ikrsnjavi-zg/images/newsimg/391/Image/DSC04018.JPG&imgrefurl=http://os-ikrsnjavi-zg.skole.hr/bolnica/izvannastavne?news_hk=5411&news_id=391&mshow=789&h=261&w=448&tbnid=a0AjMR3mYVQ1wM:&zoom=1&docid=dWatPniQVej0IM&hl=en&ei=usvhVIupNMnBPNyggeAJ&tbm=isch&ved=0CEUQMygfMB8)

Pa se spušta, pa se svija,

Vrtloži se i previja.

Leđa mu se šumna grbe,

Žalosne su uz njeg vrbe.

Na srce im tuga kapnu,

Šumskom zboru tiho šapnu:

„Potok mutan jedva teče

U njemu je silno smeće.

Sinoć ga uz tresak, lom

Dovezao kamion.

Što li sada učiniti?

Tko će potok izliječiti?“

Svi se stisli ispod hrasta

U čuđenju žagor nasta:

„Potočiću pomoć treba,

Bolest strašna njega vreba.

Pomozimo brzo, sada

On je srce Zelengrada.

Ako ovo smeće ode

U kristalne riječne vode,

Što će tada s rijekom biti?

Nečist će je zamutiti!

A od svega bit će gore

Oboli li još i more…“

Zabrinuti svi već rade

[](http://www.google.hr/imgres?imgurl=http://smile4me.net/wp-content/uploads/2012/07/bg_footer.png&imgrefurl=http://smile4me.net/kreativni-kutak/pjesmice-za-bebe/&h=426&w=1250&tbnid=5-x87a3Cc1pEmM:&zoom=1&docid=YDdw5Lmkd0ffMM&hl=en&ei=9NfhVPCHCIXDOvbZgJAE&tbm=isch&ved=0CFUQMygzMDM)

Smeće silno brzo vade…

I na kraju teška djela

Cijela družba u hlad sjela.

A na sagu zelenšume

Tužno strše stare gume,

Kante, boce,

Trulež, krpe

I cipela starih hrpa.

Na sve strane masne boje

U bačvama crnim stoje,

Ružan otpad što grad baci:

Ambalaža i madraci,

Staro suđe, cijevi, peći

I kotači manji, veći,

Hladnjak stari, šuplja kada –

Sve u srcu Zelengrada.

Raznih stvari, cipele, vreće

Razbacano gradsko smeće.

Potok srebrn već se smiješ

Sunce zlatno njega tješi…

A životinjski šumski zbor

Zaključio dogovor:

Silno smeće svi će sad

Vratit opet u sam grad.

Kad ga ljudi tamo vide

Nek se malo bar postide,

Po poštaru brzom zecu

Pozdravit će samo djecu.

Ona neka uvijek znadu

Veselje su u Zelengradu.

Gdje god krenu, Gdje god odu

Pazit će na prirodu.

A odraslima pismo ovo

Da upamte svako slovo:

ZELENGRADSKO

VIJEĆE PIŠE

NE BACAJTE SMEĆE

VIŠE, U ŠUMI MU

MJESTO NIJE, U

U NJEMU SE BOLEST

KRIJE. ODNIJETI GA VALJA SMJESTA

NA POSEBNA ZA TO MJESTA.

ČISTA VODA ZDRAVLJE DAJE

BEZ NJE SVAKI ŽIVOT STAJE.

ZATO ČISTA STIĆI MORA

DO NJEDARA MODRA MORA

DA U MORU ŽIVOT CVJETA,

ONO HRANI LJUDE SVIJETA.

BISTRE VODE ZELENŠUME

ŽIVOTA SU JEDRA PUNE.

RAZMISLITE SVI O TOM

VAŠ I NAŠ TO JE DOM!

Kad grad velik pismo primi,

Sav protrne u tišini:

„U pravu je šumsko vijeće

Nek' u šumi raste cvijeće.

Svatko čistu šumu voli

Ne treba joj zadat boli.“

Radosne su ptice, zvijeri

Potok srebrn zdrav treperi.

Sa zelenih gorskih strana

Šumi šuma razlistana…